**Податак о личности:**

Сваки податак о личности који се односи на физичко лице чији је идентитет одређен или одредив,непосредно или посредно, посебно на основу ознаке идентитета, као што је име и идентификациони број, података о локацији, идентификатора у електронским комуникационим мрежама или једног односно више обележја његовог физичког, физиолошког, генетског, менталног, економског, културног и друштвеног идентитета;

**Лице на које се подаци односе:** је физичко лице чији се подаци о личности обрађују.

**Сврха обраде:**остваривање надлежности Општинске управе;

**Правни основ обраде:** за обраду података о личности су важећи закони којима је регулисана одређена област у зависности од категорије лица на коју се односе подаци о личности (Закон о општем општем управном поступку, Закон о раду, Закон о јавним набавкама, Закон о пензијском и инвалидском осигурању, Закон о запосленима у аутономним покрајинама и јединицама локалне самоуправе итд.);

Податке о личности за чију обраду Општинска управа нема законско овлашћење прикупља податке на основу пристанка датог у складу са Законом;

**Рок чувања података:**

Рок чувања података које обрађује Општинска управа одређен је Законом или актом донетим на основу Закона, уговором или самом сврхом и потребом обраде података;

Подаци о корисницима чувају се у року који је неопходан за остваривање сврхе обраде;

**Примаоци података**:

Физичко или правно лице, односно орган власти, коме су подаци о личности откривени, без обзира да ли се ради о трећој страни или не осим ако се ради о органима власти који у складу са законом примају податке о личности у оквиру истраживања одређеног случаја и обрађују ове податке у складу са правилима о заштити података о личности која се односи на сврху обраде;

**Права лица чији се подаци о личности обрађују:**

* Право на обавештење о обради података које Општинска управа поседује;
* Право на увид у податке, исправку нетачних података и брисање у складу са Законом;
* Право на издавање копије података које Општинска управа поседујје;
* Да поднесе притужбу Поверенику, ако сматра да је обрада података о његовој личности извршена супротноп одредбама Закона;

Право на обавештење, увид и издавање копије лица могу остварити подношењем захтева у писменој форми који обавезно садржи: име и презиме подносиоца, адресу пребивалишта/ боравишта, јмбг, датум и место рођења контакт телефон, е –маил адресу, ознаку на шта се конкретно захтев односи

**НАПОМЕНА:** Захтев за остваривање наведених права може поднети само лице на које се подаци односе.

**Захтев за остваривање права лица на које се подаци односе, подносе се Лицу овлашћеном за заштиту података о личности, на адресу Краља Петра Првог бр.16, Бачка Паланка.**